ການຄົ້ນຄ້ວາໃໝ່ ຢືນຢັນປະສິດທິຜົນ ຂອງວິທີປິ່ນປົວ ໂຣກປອດແຫ້ງດ້ວຍຢາ 4 ຊະນິດ ໃນເມັດດຽວກັນ (ເບິ່ງວີດິໂອພາສາອັງກິດ)
​ຢາ 4 ​ເມັດ​ ທີ່​ລວມ​ເອົາໂຕຢາ ສີ່ຊະນິດ ເຂົ້າ​ໃນ​ກ້ອນ ​ຫລື​ເມັດດຽວກັນ ແມ່ນມີສ່ວນປະສົມຕົວຢາ ແບບດຽວກັນກັບຕົວຢາ 14 ເມັດ ທີ່ໃຊ້ກັນ​ແຕ່​ໃດໆມາ.
ສິ່ງທ້າທາຍທີ່ໃຫຍ່ທີ່ສຸດອັນນຶ່ງຕໍ່ການຕໍ່ສູ້ກັບໂຣກປອດແຫ້ງ ແມ່ນມາຈາກສາຍພັນໃໝ່ຂອງ ເຊື້ອໂຣກປອດແຫ້ງທີ່ດື້ຕໍ່ຢາ ແລະນຶ່ງໃນຫລາຍໆສາເຫດສໍາຄັນ ທີ່ພາໃຫ້ພວກສາຍພັນ ເຫລົ່ານັ້ນເກີດຂຶ້ນມາ ກໍແມ່ນຍ້ອນວ່າ ພວກຄົນເຈັບເປັນໂຣກປອດແຫ້ງທັງຫລາຍ ບໍ່ພາກັນ ກິນຢາຕາມມາດຕະຖານ ທີ່ນາຍແພດສັ່ງ ຄື 14 ເມັດນັ້ນ ແຕ່ນັກຂ່າວວີໂອເອ Vidushi Sinha ລາຍງານມາວ່າ ເວລານີ້ ການສຶກສາໃໝ່ຊຸດນຶ່ງໄດ້ຄົ້ນພົບວ່າ ວິທີການນຶ່ງອີກທີ່ ງ່າຍກວ່າເກົ່າ ຄືຢາທີ່ລວມເອົາຢາແກ້ປອດແຫ້ງ ຫລື TB ສີ່ຢ່າງເຂົ້າ ໃນເມັດດຽວກັນນັ້ນ ກໍມີປະສິດທິຜົນດີເທົ່າໆກັນໃນການປິ່ນປົວພະຍາດ ທີ່ເຂັ່ນຂ້າຜູ້ຄົນໃນທົ່ວໂລກທີ່ວ່ານີ້ ດາຣາ ມີເລຶ່ອງນີ້ມາສະເໜີທ່ານ ເປັນເວລາປະມານສິບປີມາແລ້ວ ທີ່ອົງການອະນາໄມໂລກ ໄດ້ແນະນໍາໃຫ້ປິ່ນປົວໂຣກ ປອດແຫ້ງ ໂດຍວິທີໃຫ້ກິນຢາ 4 ເມັດ ທີ່ລວມເອົາຢາສີ່ຊະນິດ ເຂົ້າໃນກ້ອນຫລືເມັດ ດຽວກັນ ທີ່ມີສ່ວນປະສົມຕົວຢາແບບດຽວກັນກັບຕົວຢາ 14 ເມັດ ທີ່ເຄີຍໃຊ້ກັນແຕ່ ໃດໆມານັ້ນ ແຕ່ວ່າ ຄວາມມີເຫດມີຜົນໃນການໃຊ້ຢາໃນຈໍານວນໜ້ອຍເມັດລົງ ຊຶ່ງເປັນການງ່າຍຂຶ້ນ ສໍາລັບພວກຄົນເຈັບນັ້ນ ຍັງບໍ່ໄດ້ຖືກຮັບຮູ້ເທື່ອ ໃນໝູ່ພວກນາຍແພດຫລາຍຄົນ ດ້ວຍເຫດຜົນຫລາຍໆຢ່າງຕ່າງກັນ ພວກນາຍແພດທີ່ປິ່ນປົວໂຣກປອດແຫ້ງທັງຫລາຍ ບໍ່ພາກັນສັ່ງຕົວຢາທີ່ມີໜ້ອຍ ເມັດນັ້ນ ໃຫ້ພວກຄົນປ່ວຍກິນ ແຕ່ການສຶກສາຄົ້ນຄວ້າໃໝ່ອັນນຶ່ງ ຢູ່ໃນຫລາຍໆເຂດທີ່ມີໂຣກປອດແຫ້ງໃນລະດັບສູງ ຂອງຂົງເຂດອາຟຣິກາ ເອເຊຍ ແລະອາເມຣິກາລາຕິນ ຢືນຢັນວ່າ ຢາເມັດທີ່ລວມຈາກ ສີ່ຕົວຢານັ້ນ ແມ່ນມີປະສິດທິຜົນເທົ່າໆກັບຢາຊຸດ 14 ເມດນັ້ນ Dr Christian Lienhardt ປະຈໍາອົງການອະນາໄມໂລກ ທີ່ເປັນຜູ້ທໍາການສຶກສາຄົ້ນ ຄວ້າດັ່ງກ່າວຢູ່ໃນຫລາຍໆປະເທດ ເພື່ອສົມທຽບຫລັກການປິ່ນປົວແບບໃໝ່ແລະແບບ ເກົ່າ ກ່າວວ່າ: ແຕ່ ດຣ Lienhardt ກ່າວວ່າ ພວກນາຍແພດພາກັນຄັດຄ້ານຕໍ່ການປິ່ນປົວດ້ວຍຢາສີ່ ເມັດນັ້ນ ເພາະວ່າພວກເຂົາເຈົ້າບໍ່ເຊື່ອວ່າ ການປິ່ນປົວທີ່ໃຊ້ຕົວຢາສີ່ເມັດນັ້ນຈະມີປະສິດ ທິຜົນເທົ່າກັນກັບວິທີກິນ 14 ເມັດ ດຣ Lienhardt ກ່າວຕໍ່ໄປວ່າ: ໂຣກປອດແຫ້ງເປັນພະຍາດທີ່ມາຈາກແບັກທີເຣຍຫລືເຊື້ອໂຣກທີ່ຫ້າວຫັນພະຍາດນຶ່ງ ທີ່ບຽດບຽນປອດແລະແຜ່ລະບາດອອກໄປຢ່າງໄວໃນໝູ່ຄົນທີ່ມີລະບົບພູມຕ້ານທານຕໍ່າ ທຸກໆປີໃດ ຈະມີຄົນເສຍຊີວິດຍ້ອນໂຣກປອດແຫ້ງ ໄປປະມານເກືອບສອງລ້ານຄົນໃນ ທົ່ວໂລກ ພວກນັກຊ່ຽວຊານກ່າວວ່າ ໂຣກປອດແຫ້ງແມ່ນປິ່ນປົວໃຫ້ຫາຍຂາດໄດ້ ຖ້າ ກິນຢາຕາມທີ່ແພດສັ່ງ ໃນການປິ່ນປົວແບບເກົ່ານັ້ນ ຕາມປົກກະຕິແລ້ວ ພວກຄົນປ່ວຍເປັນໂຣກປອດແຫ້ງ ແມ່ນຈະຕ້ອງກິນຢາ 12 ຫາ 20 ເມັດເປັນປະຈໍາທຸກໆມື້ ຂຶ້ນຢູ່ກັບນໍ້າໜັກຂອງຄົນເຈັບ ແລະຕາມໄລຍະເວລາທີ່ນາຍແພດສັ່ງ ຊຶ່ງກໍອາດຈະແກ່ຍາວອອກໄປ ຖ້າຫາກບໍ່ກິນຕາມ ສັ່ງ ແຕ່ການປິ່ນປົວດ້ວຍການກິນຢາທີ່ລວມເຂົ້າໃນເມັດດຽວກັນແລະໃນຈໍານວນໜ້ອຍ ລົງນັ້ນ ແມ່ນຈະປັບປຸງໂອກາດທີ່ພວກຄົນເຈັບຈະກິນຢາຕາມສັ່ງນັ້ນ ໃຫ້ຄົບແລະໃຫ້ໝົດ ຊຸດໄດ້ໂດຍໄວ ໃນການສຶກສາຄົ້ນຄວ້າຢູ່ໃນ 11 ປະເທດນັ້ນ ດຣ Lienhardt ແລະຜູ້ຮ່ວມງານຂອງທ່ານ ໄດ້ແບ່ງພວກຄົນເຈັບອອກເປັນສອງຈຸ ຄືຈຸນຶ່ງໃຫ້ກິນຢາຊະນິດທີ່ລວມເຂົ້າກັນ ເທື່ອລະ 4 ເມັດ ສ່ວນອີກຈຸນຶ່ງໃຫ້ກິນຢາເມັດລະຊະນິດ ຫລາຍໆເມັດແບບເກົ່າ ຜົນການທົດລອງ ດ້ານການແພດດັ່ງກ່າວ ພົບວ່າພວກຢາທີ່ລວມເຂົ້າກັນນັ້ນ ກໍມີປະສິດທິຜົນເທົ່າທຽມກັນ ກັບຢາທີ່ກິນຫລາຍໆເມັດ ດຣ Lienhardt ກ່າວຕື່ມວ່າ: ຕົວຢາທີ່ມີພະລັງສູງກວ່າປັດຈຸບັນນີ້ ແມ່ນຈໍາເປັນສໍາລັບປາບເຊື້ອໂຣກສາຍພັນທີ່ດື້ຕໍ່ຢາ ຊຶ່ງບາງສາຍພັນນັ້ນ ກໍຍາກທີ່ຈະປິ່ນປົວດ້ວຍຕົວຢາໃດນຶ່ງໄດ້ Dr Lee Reichman ທີ່ໄດ້ປະຕິບັດງານເພື່ອຄວບຄຸມໂຣກປອດແຫ້ງມາ ເປັນເວລາ 40 ປີແລ້ວ ກ່າວວ່າ ພວກນັກຄົ້ນຄວ້າທັງຫລາຍກໍາລັງແນເປົ້າໝາຍ ທີ່ຈະເຮັດໃຫ້ວິທີການປິ່ນປົວທີ່ໃຊ້ ຢາເມັດທີ່ລວມໂຕຢາສີ່ຊະນິດເຂົ້າກັນນັ້ນ ເປັນທີ່ຮັບເອົາແລະໄດ້ຮັບຄວາມນິຍົມສູງ ໃນບັນດາພວກເຈົ້າໜ້າທີ່ສາທາລະນະສຸກຂອງນາໆຊາດ ພວກຮ່າງນະໂຍບາຍແລະ ອົງການຕ່າງໆຂອງພວກຄົນເຈັບ ອັນເປັນພາກສ່ວນຂອງການສືບຕໍ່ປຸກລະດົມເພື່ອ ຖອນຮາກໂຣກປອດແຫ້ງນັ້ນ